Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet Obalno-Kraške regije (v nadaljnjem besedilu: Razvojni svet regije), ki ga zastopa predsednik Razvojnega sveta Obalno-Kraške regije, Aleš Bržan,

(v nadaljnjem besedilu skupaj: »Stranki dogovora«)

sklepata,

**DOGOVOR ZA RAZVOJ OBALNO KRAŠKE RAZVOJNE REGIJE**

**ČISTOPIS z dne 29. 5. 2025**

Neuradno prečiščeno besedilo zajema:

* Dogovor za razvoj Obalno-Kraške, št. 3030-42/2023-1630-13 z dne 10. 1. 2024 in
* Dodatek št 1. k dogovoru za razvoj Obalno-Kraške razvojne regije št. 3030-42/2023-1630-90 z dne10. 4. 2025*.*

*Uvodne določbe dogovora za razvoj Obalno-Kraške razvojne regije z dne 10. 1. 2024, ki se nanaša na projekt PONI-OBALNO-KRAŠKA Podjetno nad izzive:*

Stranki dogovora uvodoma ugotavljata, da:

* je Ministrstvo, po predhodnem mnenju pristojnih ministrstev, dne 11.5. 2022, izdalo pozitivno mnenje, št. 3030-327/2021/26, k sprejetemu Regionalnemu razvojnemu programu Obalno-Kraške razvojne regije 2021-2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: povabilo);
* je RRA Obalno-Kraške regije, Regionalni razvojni center Koper Centro regionale di sviluppo Capodistria, Ulica 15. maja 19, 6000 Koper, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je na 2. redni seji, dne 20. 10. 2023, sprejel sklep št. 3 o določitvi regijskih projektov za uvrstitev v osnutek dogovora;
* je Ministrstvo dne 24. 10. 2023 prejelo osnutek dogovora za razvoj Obalno-Kraške razvojne regije in ga zavedlo pod št. 3030-42/1630-1, po pozivu za dopolnitev pa dne 17. 11. 2023 dopolnjen Osnutek dogovora za razvoj Obalno-Kraške regije, ki je zaveden pod št. 3030-42/2023-1630-11;
* je resorno ministrstvo izdalo soglasje v okviru specifičnega cilj RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj, št. 024- 11/2023-1630-69 z dne 24. 11. 2023);
* je k projektom, ki so predmet tega dogovora, podal soglasje Razvojni svet regije na 2. korespondenčni seji sveta, sklep št. 1 z dne 21. 12. 2023;
* je vsebina tega dogovora potrjena s strani Sveta Obalno-Kraške razvojne regije na 2. korespondenčni seji sveta v letu 2023, sklep št. 1 z dne 21. 12. 2023;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije

*Iz uvodnih določb 1. dodatka za razvoj Obalno-Kraške razvojne regije št. 3030-42/2023-1630-90 z dne 10. 4. 2025:*

* sta dne 10. 1. 2024 sklenili Dogovor za razvoj Obalno-Kraške regije št. 3030-42/2023-1630-13 (v nadaljnjem besedilu: dogovor);
* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024;
* da je RRA Obalno-Kraške regije (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je dne 22. 10. 2024 sprejel sklep št. 3 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 24. 10. 2023 prejelo osnutek dopolnitve dogovora za razvoj Obalno-Kraške razvojne regije in ga evidentiralo pod številko 3030-42/2023-1630-1, po pozivu za dopolnitev pa dne 4. 11. 2024 dopolnjen osnutek dogovora za razvoj regije, ki je evidentiran pod številko 3030-42/2023-1630-26;
* so resorna ministrstva k projektom, ki se uvrščajo v dogovor za razvoj regije, izdala soglasja:
  + v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025);
  + v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146, z dne 12. 3. 2025 za projekta RCM in RCPS);
* je  k projektom, ki so predmet tega dodatka, podal soglasje Razvojni svet regije na 4. redni seji, sklep št. 4, z dne 27. 3. 2025;
* je vsebina tega dodatka potrjena s strani Sveta Obalno-Kraške razvojne regije (v nadaljnjem besedilu: svet regije) na 1. redni seji v letu 2025, sklep št. 5, z dne 27. 3. 2025;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in da uvrščenost projektov v sklenjen dogovor za razvoj regije ne predstavlja nastopa pravnih učinkov do sofinanciranja.

Ministrstvo in Razvojni svet Obalno-Kraške regije sklepata Dodatek št. 1 k dogovoru za razvoj Obalno-Kraške razvojne regije z namenom uresničevanja RRP.

Dokument Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov je Priloga 1 k temu dodatku in njegov sestavni del.

Točka III. Dogovora se spremeni tako, da se sedanja Tabela št. 1 nadomesti z naslednjimi tabelami:

»**Tabela št. 1**: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Obalno-Kraške razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projektnega predloga | Nosilec projektnega predloga | Tip projekt. predloga | Vrednost projektnega predloga (v EUR) | | Vir in višina sofinanciranja projektnega predloga (v EUR) | | | |
| Z DDV | Brez DDV | EU | Proračun RS | Proračun občina | Drugo |
|  |
| 1*.* | Podjetno nad izzive v Obalno-Kraški regiji – (PONI Obalno-Kraška )¹ | RRA Obalno-Kraške razvojne regije (Regionalni razvojni center Koper) | Regijski | 1.538.272,00 | 1.538.272,00 | 615.308,80 | 922.963,20 | 0,00 | 0,00 |  |

1projekt PONI-OBALNO-KRAŠKA Podjetno nad izzive je bil uvrščen v dogovor za razvoj Obalno-Kraške razvojne regije sklenjen dne 10. 1. 2024

**Tabela št. 2**: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj Obalno-Kraške razvojne regije:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | | | | | | | Kohezijski sklad | |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Občina  (EUR) | Prispevek EU (EUR) | | Slovenska udeležba (EUR)) |
| 1. | Kanalizacija aglomeracija Ankaran-Hrvatini (Opremljanje aglomeracije Ankaran - Hrvatini)² | Mestna občina Koper, občina Ankaran | 2.949.006,43 | 2.822.448,00 | 1.985.523,00 | 1.282.513,16 | 703.009,84 | 1.090.136,19 | | 192.376,97 |
|  |
| 2. | Kanalizacija aglomeraciji Škofije in Bertoki (Opremljanje aglomeracije Škofije 2019 in Bertoki 2019)² | Mestna občina Koper | 6.672.854,80 | 6.451.816,00 | 5.415.033,42 | 4.061.275,06 | 1.353.758,36 | 3.452.083,81 | | 609.191,26 |  |

2 projekt uvrščen v dogovor za razvoj Obalno-Kraške razvojne regije z dodatkom št. 1. z dne 10. 4. 2025

**Tabela št. 3**: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v dogovor za razvoj Obalno-Kraške razvojne regije:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR= | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1. | Regijski center mobilnosti Istra-Brkini-Kras³ | Regionalni razvojni center Koper | 268.800,00 | 268.800,00 | 228.480,00 | 40.320,00 | 0,00 | 0,00 |
| 2. | Regionalna celostna prometna strategija za Obalno-Kraško³ | Regionalni razvojni center Koper | 100.000,00 | 100.000,00 | 68.000,00 | 12.000,00 | 20.000,00 | 0,00 |

³ projekt uvrščen v dogovor za razvoj Obalno-Kraške razvojne regije z dodatkom št. 1. z dne 10. 4. 2025

«

**IV.**

V točki V. Dogovora se dodata nov tretji in četrti odstavek, ki se glasita:

Nosilci projektov iz Tabel št. 2 in 3 iz III. točke morajo na posredniško telo po podpisu Dodatka št. 1 k dogovoru za razvoj Obalno-Kraške razvojne regije najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz III. točke, za katerega do 31. 12. 2026 ne bo podana vloga za NPO, lahko razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

**V.**

Dogovor se v drugih točkah ne spreminja.

**VI.**

Ta dodatek začne veljati z dnem podpisa obeh strank.

**VII.**

Dodatek je sklenjen v dveh (2) izvodih, od katerih prejme vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega dodatka.

|  |  |  |
| --- | --- | --- |
| Številka: 3030-42/2023-1630-107 |  |  |
|  |  |  |
|  |  |  |

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov z opisom meril za izbor in postopek izbora projektov (v elektronski obliki),

Priloga 2: Predstavitev projektov (Obrazci 2 iz povabila v elektronski obliki),

* 1. Podjetno nad izzive v Obalno-Kraški regiji – PONI Obalno-Kraška
  2. Kanalizacija aglomeracija Ankaran – Hrvatini (Opremljanje aglomeracije Ankaran – Hrvatini)
  3. Kanalizacija aglomeraciji Škofije in Bertoki (Opremljanje aglomeracije Škofije 2019 in Bertoki 2019)
  4. Regijski center mobilnosti Istra-Brkini-Kras
  5. Regionalna celostna prometna strategija za Obalno-Kraško